تسلم على هذه القصيدة الرائعة ... ويارب يعجبك هذا الرد .. وتقبل تحياتي..
كل الخلك تنباس بس البيك دخنه من ياجهه نبوسه
خدك بيه شرار ونار, خدك جنة الفردوس محروســه
بخدمتك كلبي وروحي ماي العين لو بعد مني تريـــد
آني شأسوي بماي العين وبعدكم كلي بعد شيفيـــد
اسمك بالذاكره محفور وانته لكل اساميها تصيــد
صوتك ناي يدلي المتيهين وأصوات الناس فزع ورعيد
نعم غيرك أكو حلوين بس أنته المنهم أحبه وحيـد
وماتشتهي روحي لغيرك تسولف وعيني ماتقبـل تشوف
تدري شكد لهفتي عليك يفلان بكد مايلم ليلي طيوف
دوس على الكلب وأعبرأكلك سمح دربك مالفاه الخوف
هاك روحي العذباهه اجفاك وخلها بروحك تحـــوف
كتبت اسمك على كلبي برمجه واحساس بيه رقم وحروف
انته بشرايين الكلب انته بكلبي وآنه إلك مشتاك
تشابكني وتشاقيني وأكلك ضمني بروحك كافي فـــراك
برهاوه أمشي وياك عله طولي ومن تبعدأذل وأنساك
أخاف عليك من هالناس عله ليله مني الحلو ينباك
كثر بوك الحب هاي الايام وصار الحب مشتره ومسواك
واذا فد يوم باكوك مناحه تصير عزه وأزيد بجـاي
كبل لاأشوفك بيك الكلب ولهان وصرت للكلب منواي
قفلت الباب وباب كلبي ماينفتح للرايج وللجـاي
تيهت دربي وصرت ماشوف عيوني تعازلن ويــــاي
حياتي انته ونبض يسري بشراييني وانته شمس دنياي
وحشه الدنيه بفراكك من تروح, صايم وانته الماي